cyanic-selkie/wikianc huggingface dataset:
Škoda Yeti
Εκδόσεις
Το μοντέλο προσφέρθηκε σε αποκλειστικά 5-πορτη εκδοχή αμαξώματος και είναι 5-θέσιο μικρομεσαίο SUV. Διατέθηκε ως μπροστοκίνητο ή 4-κίνητο και μάλιστα ο όγκος της δεξαμενής καυσίμου είναι 55 λίτρα στις εκδόσεις με την μετάδοση της κίνησης μπροστά και 60 λίτρα στα 4х4. Ο χώρος αποσκευών του Yeti είναι 416 λίτρα, ενώ μπορεί να φτάσει έως και 1.760 λίτρα με την αφαίρεση των πίσω καθισμάτων.
Στα περισσότερα κράτη της Ευρωπαϊκής Ένωσης, το Škoda Yeti διατέθηκε σε 3 επίπεδα εξοπλισμού: Experience, Ambition και Track (ή Active σε ορισμένες αγορές). Στο Ηνωμένο Βασίλειο, υπήρξαν 5 επίπεδα εξοπλισμού και με εντελώς διαφορετικά ονόματα: E, S, SE, SE Plus και Elegance. Στην Ινδία, προσφέρθηκε στις εκδόσεις: Active, Ambition (γνωστή και ως Ambiente) και Elegance.
Τον Σεπτέμβριο του 2013, το Yeti υπέστη μια ελαφρά ανανέωση, κυρίως αισθητική, με εμφανέστερη διαφορά τα εντελώς νέας και πιο συμβατικής σχεδίασης μπροστινά φώτα, ενώ οι προφυλακτήρες απέκτησαν το χρώμα του αμαξώματος (προηγουμένως ήταν μαύροι στο κάτω μέρος τους).
Ενεργητική και παθητική ασφάλεια
Οι εκδόσεις που κυκλοφόρησε στην Ελλάδα ήταν η Active, με 4 αερόσακους (2 μπροστινούς και 2 πλευρικούς στα μπροστινά καθίσματα), ABS, σύστημα ελέγχου πρόσφυσης (traction control system / ASR) και ESP, ζάντες αλουμινίου 16 ιντσών, ηλεκτρικά παράθυρα εμπρός και πίσω, ηχοσύστημα και κλιματισμό, η έκδοση Ambition, η οποία προσέθετε επιπλέον 3 αερόσακους (πλευρικούς οροφής εμπρός και πίσω, και αερόσακο για τα γόνατα του οδηγού), υπολογιστή ταξιδιού και κλιματισμό δύο σταδίων, και η κορυφαία έκδοση Experience, που έφερε συνολικά 9 αερόσακους (προσθέτοντας και 2 πλευρικούς στα πίσω καθίσματα) και σύστημα δορυφορικής πλοήγησης. Προαιρετικά σε όλα, ήταν διαθέσιμο και δερμάτινο σαλόνι.
Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) τον Αύγουστο του 2009, το Škoda Yeti απέσπασε την μέγιστη διάκριση των 5 αστέρων στα τεστ πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά:
Ιδιαίτερα το σκορ 92% στην προστασία ενηλίκων επιβατών, θεωρήθηκε για τα τότε στάνταρ ως πραγματικά εντυπωσιακό για SUV μικρομεσαίων διαστάσεων.
Τεχνικά στοιχεία
Όλοι οι κινητήρες ντίζελ του Škoda Yeti έφεραν εξ αρχής στάνταρ Φίλτρο Κατακράτησης Σωματιδίων (Diesel Particulate Filter / DPF).
2009 - 2015
thumb|right|[[Πλευρά οδήγησης|Δεξιοτίμονο Škoda Yeti 2.0 TDI στην Αυστραλία.]]
1 Η έκδοση 4x4 με το 6-τάχυτο μηχανικό κιβώτιο, αποδίδει ισχύ 81 kW (110 hp) στις 2.750 έως 4.200 στροφές το λεπτό και ροπή 280 N·m στις 1.750 έως 2.750 στροφές το λεπτό.
2015 - 2017
thumb|right|Škoda Yeti 1.2 TSi Ambiente του 2015 στη [[Χιλή.]] thumb|right|Το σαλόνι του Škoda Yeti. thumb|right|Το ταμπλό του Škoda Yeti.
Τον Ιούνιο του 2015, όλοι οι κινητήρες του μοντέλου δέχτηκαν κάποιες βελτιώσεις και, ταυτόχρονα, όλοι άλλαξαν από Euro 5 σε Euro 6.
Εξωτερικοί σύνδεσμοι
Yeti Κατηγορία:Αυτοκίνητα SUV Κατηγορία:Τσεχικά αυτοκίνητα
Σπίτι για Πέντε
Σπίτι για Πέντε (αγγλικά: Party of Five) είναι αμερικανική τηλεοπτική δραματική σειρά, την οποία δημιούργησαν οι Κρίστοφερ Κέιζερ και Έιμι Λίπμαν. Η σειρά προβλήθηκε αρχικά στον τηλεοπτικό σταθμό Fox για έξι σεζόν από τις 12 Σεπτεμβρίου 1994 έως τις 3 Μαΐου 2000. Η σειρά περιλάμβανε ένα καστ με επικεφαλής τους Σκοτ Γουλφ ως Μπέιλι, Μάθιου Φοξ ως Τσάρλι, Νεβ Κάμπελ ως Τζούλια και Λέισι Σαμπέρ ως Κλόντια, που μαζί με τον αδερφό τους Όουεν (τον οποίο υποδύονται αρκετοί ηθοποιοί) αποτελούν πέντε αδέρφια, τα οποία η σειρά ακολουθεί μετά την απώλεια των γονιών τους σε τροχαίο δυστύχημα. Αξιοσημείωτοι συμπρωταγωνιστές ήταν οι Σκοτ Γκράιμς, Πόλα Ντεβίκ, Μάικλ Γκούρτζιαν, Τζέρεμι Λόντον και Τζένιφερ Λαβ Χιούιτ. Ενώ κατηγοριοποιήθηκε ως μια σειρά που απευθύνεται σε εφήβους και νέους ενήλικες, το Σπίτι για Πέντε διερεύνησε διάφορα σοβαρά θέματα όπως η κατάχρηση ουσιών και η ενδοοικογενειακή βία, η εγκυμοσύνη εφήβων, οι ψυχικές ασθένειες, ο καρκίνος και οι μακροπρόθεσμες επιπτώσεις της γονικής απώλειας.
Παρά το γεγονός ότι έλαβε θετικές κριτικές από τηλεοπτικούς κριτικούς μετά το ντεμπούτο της, συμπεριλαμβανομένου του περιοδικού TV Guide που την ονόμασε "The Best Show You're Not Watching" το 1995, η σειρά υπέφερε από χαμηλές τηλεθεάσεις κατά την πρώτη και τη δεύτερη σεζόν της, κατά την οποία προέκυψαν εικασίες ότι σύντομα θα κοβόταν. Το 1996, το Σπίτι για Πέντε κέρδισε το Βραβείο Χρυσής Σφαίρας Καλύτερης Τηλεοπτικής Σειράς – Δράμα, κάτι που βοήθησε αισθητά στην τηλεθέαση και στη δημοτικότητά της για το μεγαλύτερο μέρος της υπόλοιπης σειράς. Μια spin-off σειρά με πρωταγωνίστρια τη Χιούιτ έκανε το ντεμπούτο της στο ίδιο κανάλι το 1999, με τον τίτλο Time of Your Life, η οποία κόπηκε μετά από μία σεζόν.
Υπόθεση
Η σειρά, που διαδραματίζεται στο Σαν Φρανσίσκο, επικεντρώνεται στα πέντε αδέρφια Σάλιντζερ (το «πάρτι των πέντε» του τίτλου της σειράς), που μένουν ορφανά αφού οι γονείς τους σκοτώνονται σε αυτοκινητιστικό δυστύχημα που προκλήθηκε από έναν μεθυσμένο οδηγό. Η οικογένεια αποτελείται από τον 24χρονο Τσάρλι, τον μεγαλύτερο αδερφό, έναν ανώριμο γυναικοκατακτητή που δυσκολεύεται να αναλάβει την ευθύνη να είναι ο νέος αρχηγός της οικογένειας, τον 16χρονο Μπέιλι, ο άλλοτε έφηβος-επαναστάτης που αναγκάστηκε να αναλάβει το ρόλο του υπεύθυνου φροντιστή της οικογένειας και αργότερα στράφηκε στον αλκοολισμό, τη 15χρονη Τζούλια, μια ευαίσθητη έφηβη, την 11χρονη Κλόντια, ένα παιδί-θαύμα μουσικός και το μωρό Όουεν, ηλικίας ενός έτους.
Τα αδέρφια αναλαμβάνουν τη διαχείριση του εστιατορίου της οικογένειάς τους, το Salinger's. Ο Τσάρλι αρχικά εργάζεται ως μπάρμαν και μάνατζερ και αργότερα αναλαμβάνει ο Μπέιλι. Με τα χρόνια, τα αδέρφια Σάλιντζερ αντιμετωπίζουν διάφορες δυσκολίες: τις μακροπρόθεσμες επιπτώσεις της γονικής απώλειας, την προσπάθεια του Μπέιλι να συνέλθει από τον αλκοολισμό, τη διάγνωση του Τσάρλι με καρκίνο και την ενδοοικογενειακή βία που αντιμετωπίζει η Τζούλια στη σχέση της.
Καθώς η σειρά προχωρούσε, οι ρομαντικές σχέσεις έγιναν σημεία πλοκής και νέα μέλη του καστ εντάχθηκαν στη σειρά, συμπεριλαμβανομένης της Τζένιφερ Λαβ Χιούιτ ως Σάρα, κοπέλας του Μπέιλι, του Τζέρεμι Λόντον ως Γκρίφιν, ο «κακός» φίλος και μετέπειτα σύζυγος της Τζούλια και της Πόλα Ντεβίκ ως Κίρστεν, η νταντά του Όουεν, η οποία αναπτύσσει μια σχέση με τον Τσάρλι σε όλη τη σειρά και στην έκτη και τελευταία σεζόν της σειράς παντρεύονται.
Παραγωγή
Η πρόεδρος της Fox Entertainment Group, Σάντι Γκρουσόου, ζήτησε μια σειρά ως πιθανή αντικατάσταση της σειράς Χτυποκάρδια στο Μπέβερλι Χιλς (Beverly Hills, 90210), η οποία τότε βρισκόταν στην τέταρτη σεζόν. Η Γκρουσόου δήλωσε ότι "Ήθελα μια σειρά που θα είχε πολλές από τις ίδιες αξίες που είχε στην αρχή το 'Μπέβερλι Χιλς'. Μια σειρά από εφήβους και για εφήβους. Έριξα την ιδέα μιας ομάδας παιδιών που έχασαν τους γονείς τους σε ένα τραγικό δυστύχημα και ως εκ τούτου αναγκάστηκαν να ωριμάσουν." Όταν ο Κρίστοφερ Κέιζερ και η Έιμι Λίπμαν ανέλαβαν τη δημιουργία του πρότζεκτ, δεν τους άρεσε η πιο ανάλαφρη ατμόσφαιρα που είχε ζητήσει το δίκτυο, δηλαδή για μια παρέα εφήβων χωρίς γονείς που έκαναν τρέλες, την οποία ο Κέιζερ παρομοίασε με την ταινία Μην Πείτε στη Μαμά μου ότι η Μπέιμπι Σίτερ τα Τίναξε (Don't Tell Mom the Babysitter's Dead, 1991). Για αυτό αποφάσισαν να δώσουν στη σειρά ένα πιο δραματικό ύφος, όπου οι χαρακτήρες της σειράς έρχονται αντιμέτωποι με τις σοβαρές συνέπειες της ορφάνιας και της ενηλικίωσης. Η παραγωγή της σειράς έγινε από την Columbia Pictures Television και την High Productions. H Columbia Pictures αργότερα απορροφήθηκε από την Columbia TriStar Domestic Television, η οποία σύντομα έγινε Sony Pictures Television.
Κάστινγκ
Για το ρόλο του Μπέιλι αρχικά είχε προταθεί ο Τζέρι Ο' Κόνελ, αλλά τελικά ο ηθοποιός αποφάσισε να συμμετάσχει στη σειρά Sliders: Αιχμάλωτοι σε Άλλη Διάσταση (Sliders). Ο Σκοτ Γουλφ πέρασε από οντισιόν και πήρε το ρόλο την ίδια μέρα και ήταν ο πρώτος από τους ηθοποιούς που επιλέχτηκαν. Η Νεβ Κάμπελ, η οποία ζούσε ακόμα στον Καναδά εκείνη την εποχή, πέρασε από οντισιόν για το Σπίτι για Πέντε ενώ βρισκόταν στο Λος Άντζελες ψάχνοντας διάφορα πρακτορεία ταλέντων για να την εκπροσωπήσουν. Έκανε δοκιμαστικό μαζί με την τότε συγκάτοικο της Τάρα Στρονγκ, και κατέληξε να κερδίσει τον ρόλο της Τζούλια και να μετακομίσει μόνιμα στο Λος Άντζελες για τη σειρά.
Κριτικές
Η σειρά έλαβε εξαιρετικά κριτικές. Στην ιστοσελίδα Rotten Tomatoes το 85% των κριτικών σχολίασαν θετικά τη σειρά. Η εφημερίδα The New York Times έγραψε "Ο Κρις Κέιζερ και η Έιμι Λίπμαν καταφέρνουν να φέρουν εις πέρας ένας δύσκολο θέμα κάνοντας τους νεαρούς χαρακτήρες τους αρκετά αξιόπιστους και συμπαθητικούς καθώς αντιμετωπίζουν τα εμπόδια της ενηλικίωσης" και η εφημερίδα Los Angeles Times έγραψε "Η σειρά 'Σπίτι για Πέντε' είναι μία από τις καλύτερες νέες σειρές, μια γενικά ευχάριστη δραματική σειρά που σε ελκύει με ικανούς ηθοποιούς και συμπαθητικούς, ευφυείς χαρακτήρες." Η εφημερίδα The Washington Post ενώ σχολίασε αρνητικά το πιλοτικό επεισόδιο της σειράς, έγραψε "Ενώ ο πιλότος είναι υπερφορτωμένος, υπάρχει μια σοβαρότητα και μια ειλικρίνεια σχετικά με τη σειρά και τους χαρακτήρες που προσελκύουν το θεατή."
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του Fox Κατηγορία:Αμερικανικές δραματικές τηλεοπτικές σειρές
Βουλιαγμένη
Με την ονομασία Βουλιαγμένη συναντώνται:
Κατηγορία:Αποσαφηνίσεις ελληνικών τοπωνυμίων
Κοστάντσα Φαρνέζε
Η Κωνστάντσα, ιταλ. Costanza Farnese (9 Δεκεμβρίου 1500 - 23 Μαΐου 1545) από τον Οίκο των Φαρνέζε ήταν κόρη του Αλεσσάντρο (μετέπειτα πάπα Παύλου Γ΄) και με τον γάμο της έγινε κόμισσα της Σάντα Φιόρα.
Βιογραφία
Ήταν νόθη κόρη του καρδινάλιου Αλεσσάντρο (μετέπειτα πάπα Παύλου Γ΄) και της ερωμένης του, της ευγενούς Σίλβια Ρουφίνι. Είχε τρία αδέλφια: Πιέρ-Λουίτζι δούκας της Πάρμα, Πάολο, Ρανούτσιο απεβ. 20 ετών και Λουκρέτσια.
Αναφορές
Κατηγορία:Οίκος των Φαρνέζε
Αγαθοκλής ο Μιλήσιος
Ο Αγαθοκλής ο Μιλήσιος ήταν αρχαίος Έλληνας συγγραφέας, ο οποίος έζησε σε άγνωστη εποχή και έγραψε μελέτη σχετικά με τους ποταμούς. Μνημονεύεται από τον Ψευδοπλούταρχο στο έργο με τίτλο Περί ποταμῶν, στο απόσπασμα σχετικά με τον ποταμό Ίναχο της Αργολίδος.
Παραπομπές
Κατηγορία:Αρχαίοι Μιλήσιοι
Πορτ Χάρκορτ
Το Πορτ Χάρκορτ (αγγλικά: Port Harcourt, «Λιμάνι Χάρκορτ») είναι η πρωτεύουσα και μεγαλύτερη πόλη στην Πολιτεία Ρίβερς της Νιγηρίας. Είναι η πέμπτη πιο πυκνοκατοικημένη πόλη στη Νιγηρία, μετά το Λάγος, το Κάνο, το Ιμπαντάν και το Μπενίν. Βρίσκεται κατά μήκος του ποταμού Μπόνι και στο Δέλτα του Νίγηρα. Το 2016, η αστική περιοχή του Πορτ Χάρκορτ είχε εκτιμώμενο πληθυσμό 1.865.000 κατοίκους, από 1.382.592 το 2006. Ο πληθυσμός της μητροπολιτικής περιοχής του Πορτ Χάρκορτ είναι σχεδόν διπλάσιος από τον πληθυσμό της αστικής περιοχής με εκτίμηση των Ηνωμένων Εθνών το 2015 σε 2.344.000 κατοίκους. Το 1950, ο πληθυσμός του Πορτ Χάρκορτ ήταν 59.752 κάτοικοι. Το Πορτ Χάρκορτ έχει αυξηθεί κατά 150.844 κατοίκους από το 2015, που αντιπροσωπεύει μια ετήσια αλλαγή 4,99%. Ιστορικά ήταν γνωστή ως Χώρα Ομπομουότου (Obomuotu) εντός της οποίας μερικές άλλες μικρότερες περιοχές ονομάζονταν Diobu ή Igweocha (πόλη).
Η περιοχή που έγινε το Πορτ Χάρκορτ το 1912 ήταν πριν από αυτή μια γεωργική γη του λαού Ρεμπισί (Ικουέρε). Η αποικιακή διοίκηση της Νιγηρίας δημιούργησε το λιμάνι για την εξαγωγή άνθρακα από τα ανθρακωρυχεία του Ενούγκου, τα οποία βρίσκονται 243 χιλιόμετρα βόρεια του Πορτ Χάρκορτ, με το οποίο συνδέθηκε με έναν σιδηρόδρομο που ονομαζόταν Ανατολική Γραμμή, που χτίστηκε επίσης από τους Βρετανούς.
Η οικονομία του Πορτ Χάρκορτ στράφηκε στο πετρέλαιο όταν η πρώτη αποστολή αργού πετρελαίου της Νιγηρίας εξήχθη μέσω της πόλης το 1958. Μέσω των πλεονεκτημάτων της νιγηριανής βιομηχανίας πετρελαίου, το Πορτ Χάρκορτ αναπτύχθηκε περαιτέρω, με πτυχές εκσυγχρονισμού, όπως ανισόπεδες διαβάσεις, αστικά τετράγωνα και ψηλότερα και πιο ουσιαστικά κτίρια. Οι εταιρείες πετρελαίου που έχουν επί του παρόντος γραφεία στην πόλη περιλαμβάνουν τη Shell και τη Chevron.
Υπάρχει μια σειρά από δημόσια και ιδιωτικά τριτοβάθμια ιδρύματα στο Πορτ Χάρκορτ. Το κύριο αεροδρόμιο του Πορτ Χάρκορτ είναι το Διεθνές Αεροδρόμιο Πορτ Χάρκορτ στην Ομάγκουα, που βρίσκεται στα περίχωρα της πόλης. Η Αεροπορική Βάση του Πορτ Χάρκορτ είναι η τοποθεσία του μοναδικού άλλου αεροδρομίου και χρησιμοποιείται από τις εμπορικές αεροπορικές εταιρείες Aero Contractors και Air Nigeria για πτήσεις εσωτερικού.
Ετυμολογία
Το λιμάνι χτίστηκε το 1912, αλλά δεν δόθηκε όνομα μέχρι τον Αύγουστο του 1913, όταν ο τότε Κυβερνήτης της Νιγηρίας, Σερ Φρέντερικ Λούγκαρντ, το ονόμασε «Port Harcourt» προς τιμή του Λιούις Χάρκορτ, ο οποίος ήταν ο τότε Υπουργός Εξωτερικών για τις Αποικίες. Η λέξη οκρίκα για την πόλη είναι Hakoti Kiri ή Parakot. Το εγγενές όνομα στα ομπουλόμ για την πόλη είναι Obomotu, κυρ. « Μεγάλο Σπίτι ».
Ιστορία
μικρογραφία| Το Πορτ Χάρκορτ τη δεκαετία του 1930 Το Πορτ Χάρκορτ ιδρύθηκε το 1912 από τον Φρέντερικ Λούγκαρντ, κυβερνήτη τόσο του Προτεκτοράτου της Βόρειας Νιγηρίας όσο και του Προτεκτοράτου της Νότιας Νιγηρίας. Σκοπός του ήταν να εξάγει τον άνθρακα που είχε ανακαλύψει ο γεωλόγος Άλμπερτ Κίτσον στο Ενούγκου το 1909. Η αποικιακή κυβέρνηση έκανε το λαό των Αμπουλόμα να παραχωρήσουν τη γη τους και το 1912 ξεκίνησε η κατασκευή ενός λιμανιού. Άλλα χωριά που αργότερα απορροφήθηκαν από την πόλη ήταν το Οροβορούκβο, το Ενκπογκού και το Ρουμουομάσι. Στους κολπίσκους στα νότια του αρχικού λιμανιού βρίσκονταν τα στρατόπεδα αλιείας και οι χώροι των λαών Βακιρίκε-Λτζάου.
Κατά τη διάρκεια του Α΄ Παγκοσμίου Πολέμου, το Πορτ Χάρκορτ χρησιμοποιήθηκε ως σημείο για στρατιωτικές επιχειρήσεις κατά των Κεντρικών Δυνάμεων στο Γερμανικό Καμερούν. Μετά την ανακάλυψη αργού πετρελαίου στο Ολοϊμπίρι το 1956, το Πορτ Χάρκορτ εξήγαγε το πρώτο πλοίο από τη Νιγηρία το 1958. Το Πορτ Χάρκορτ έγινε το κέντρο της νιγηριανής πετρελαϊκής οικονομίας και στη συνέχεια αποκόμισε οφέλη από τις συσχετίσεις του με τη βιομηχανία πετρελαίου υπό τον εκσυγχρονισμό και την αστικοποίηση. Η ανάπτυξη του Πορτ Χάρκορτ οφείλεται περαιτέρω στη θέση του ως το εμπορικό κέντρο και η κύρια βιομηχανική πόλη της πρώην Ανατολικής Περιφέρειας, τη θέση του στο Δέλτα του Νίγηρα και τη σημασία του ως κέντρου κοινωνικής και οικονομικής ζωής στην Πολιτεία Ρίβερς. Μετά την απόσχιση της Δημοκρατίας της Μπιάφρα από τη Νιγηρία το 1967, το Πορτ Χάρκορτ έπεσε στις δυνάμεις της Νιγηρίας στις 19 Μαΐου 1968. Από έκταση 15,54 χλμ2 το 1914, το Πορτ Χάρκορτ αυξήθηκε ανεξέλεγκτα σε μια περιοχή 360 χλμ2 τη δεκαετία του 1980.
Γεωγραφία
μικρογραφία| Πυκνότητα πληθυσμού και παράκτιες ζώνες χαμηλού υψομέτρου στην περιοχή του Πορτ Χάρκορτ. Το Πορτ Χάρκορτ είναι ιδιαίτερα ευάλωτο στην [[Άνοδος της στάθμης της θάλασσας|άνοδο της στάθμης της θάλασσας.]] Η κύρια πόλη του Πορτ Χάρκορτ είναι η Πορτ Χάρκορτ Σίτι στην τοπική αυτοδιοίκηση του Πορτ Χάρκορτ, που αποτελείται από τις πρώην ευρωπαϊκές συνοικίες που τώρα ονομάζονται Αποκλειστική Περιοχή Παλιάς Κυβέρνησης και Περιοχή Νέας Διάταξης. Η αστική περιοχή (μητρόπολη του Πορτ Χάρκορτ), από την άλλη πλευρά, αποτελείται από την ίδια την τοπική αυτοδιοίκηση και τμήματα του Όμπιο-Ακπόρ και του Ελέμε, αντίστοιχα. Το Πορτ Χάρκορτ, το οποίο είναι η σημερινή πρωτεύουσα της Πολιτείας Ρίβερς, έχει μεγάλη συμφόρηση καθώς είναι η μόνη μεγάλη πόλη της πολιτείας. Το 2009, ψηφίστηκε νόμος από τη Συνέλευση της Πολιτείας του Ρίβερς και τη διοίκηση του κυβερνήτη Αμαέτσι για τη διάδοση της ανάπτυξης στις γύρω κοινότητες ως μέρος της προσπάθειας αποσυμφόρησης της μητρόπολης του Πορτ Χάρκορτ. Η περιοχή του Ευρύτερου Πορτ Χάρκορτ εκτείνεται σε οκτώ περιοχές τοπικής αυτοδιοίκησης που περιλαμβάνουν το Πορτ Χάρκορτ, την Οκρίκα, το Όμπιο-Ακπόρ, το Ικουέρε, το Ογίγκμπο, το Όγκου-Μπόλο, το Έτσε και το Ελέμε. Ο συνολικός πληθυσμός της υπολογιζόταν σε 2.000.000 το 2009, καθιστώντας την μια από τις μεγαλύτερες μητροπολιτικές περιοχές της Νιγηρίας. Αλλά αυτός ο αριθμός έχει αυξηθεί σημαντικά σύμφωνα με πρόσφατες μελέτες.
Κλίμα
Το Πορτ Χάρκορτ διαθέτει ένα τροπικό κλίμα μουσώνων (Κλιματική ταξινόμηση Κέππεν: Am) με μεγάλες και έντονες περιόδους βροχών και πολύ σύντομες περιόδους ξηρασίας. Μόνο οι μήνες από Δεκέμβριο έως Φεβρουάριο θεωρούνται πραγματικά μήνες ξηρής περιόδου στην πόλη. Το Χαρματάν, το οποίο επηρεάζει κλιματολογικά πολλές πόλεις της Δυτικής Αφρικής, είναι λιγότερο έντονο στο Πορτ Χάρκορτ. Η μεγαλύτερη βροχόπτωση στο Πορτ Χάρκορτ σημειώνεται το Σεπτέμβριο, με μέσο όρο 367 χιλ. βροχής. Ο Δεκέμβριος κατά μέσο όρο είναι ο πιο ξηρός μήνας του έτους, με μέση βροχόπτωση 20 χιλ.. Οι θερμοκρασίες καθ΄ όλη τη διάρκεια του έτους στην πόλη είναι σχετικά σταθερές, παρουσιάζοντας μικρή διακύμανση κατά τη διάρκεια του έτους. Οι μέσες θερμοκρασίες είναι συνήθως μεταξύ 25 °C-28 °C στην πόλη.
Μόλυνση του αέρα
εναλλ.=A picture of the Port Harcourt City centre from a highway with traffic and high rises in the distance|μικρογραφία| Κυκλοφορία στο κέντρο του Πορτ Χάρκορτ Οι κάτοικοι της πόλης άρχισαν να αντιμετωπίζουν ρύπανση από σωματίδια (αιθάλη) από το τελευταίο τρίμηνο του 2016. Οι κάτοικοι δηλώνουν πως τα ρούχα τους και όλα έξω είναι καλυμμένα με ένα στρώμα μαύρης αιθάλης. Οι επίσημες πληροφορίες για σωματίδια από την επίτροπο περιβάλλοντος της πολιτείας, Ρόζελιν Κόνια, αναφέρουν υψηλή ένδειξη 270 μικρογραμμαρίων ανά κυβικό μέτρο για την ατμοσφαιρική ρύπανση στην πόλη από δειγματοληψία του 2016. Σύμφωνα με τον δείκτη ποιότητας αέρα (AQI) της Υπηρεσίας Προστασίας του Περιβάλλοντος των ΗΠΑ (ΥΠΠΗ), μια ένδειξη 0 – 50 είναι καλή. Οι ενδείξεις μεταξύ 200 – 300 στις οποίες εμπίπτει το Πορτ Χάρκορτ θεωρούνται ανθυγιεινές για όλους και η ΥΠΠΗ συμβουλεύει τους κατοίκους τέτοιων περιοχών να αποφεύγουν τις βαριές και παρατεταμένες εργασίες και να μεταφέρουν τις δραστηριότητες σε εσωτερικούς χώρους. «Για μια περίοδο 15 μηνών που έληξε τον Ιούνιο [2018]... η ποιότητα του αέρα ήταν στο ανθυγιεινό εύρος σε 240 ημέρες, με 85 ημέρες να κατατάσσονται ως πολύ ανθυγιεινές και 13 ημέρες ως επικίνδυνες».
Η αυξημένη επιδείνωση της ποιότητας του ατμοσφαιρικού αέρα οδήγησε σε κρατική διαμαρτυρία το Φεβρουάριο του 2017. Υπήρξαν εμπειρίες καθίζησης μαύρης αιθάλης στα ρουθούνια, σε αυτοκίνητα, δάπεδα, στέγες, παράθυρα, μπανιέρες, μπάνιο, νεροχύτες κουζίνας και επιφάνειες οικιακών επίπλων, με αποτέλεσμα τον συχνό καθαρισμό των προσβεβλημένων επιφανειών και χώρων. Το πόσιμο, το οικιακό και το βρόχινο νερό επηρεάστηκαν εξίσου. Οι περιοχές των Αμπουλόμα, Ιβόφε, Ρουπόκβου, Οκρίκα και Βότζι επηρεάστηκαν κυρίως, καθώς και άλλες περιοχές όπως τα συμβούλια τοπικής αυτοδιοίκησης Ρουμουίγκμπο, Ελέμε, Ογίγκμπο και Ογκόνι.
Η κάλυψη της αιθαλομίχλης στα περισσότερα σημεία της πόλης είχε ως αποτέλεσμα την εξασθένηση της ορατότητας από τα σωματίδια PM2,5, την εναπόθεση εδάφους και νερού και διαταραχή της ποικιλότητας των οικοσυστημάτων. Αυτό έκανε επίσης τους κατοίκους της πόλης να περνούν περισσότερο χρόνο σε εσωτερικούς χώρους παρά σε εξωτερικούς χώρους. Οι κάτοικοι σε πόλεις όπως η Ρουμόσι και η Ρουμουοντουμάνια στο Όμπιο-Ακπόρ έχουν μετεγκατασταθεί σε άλλες ασφαλείς πόλεις με αποτέλεσμα να μειώνονται οι επιχειρηματικές δραστηριότητες.
Το Υπουργείο Περιβάλλοντος ανέλαβε δράση αναλύοντας δείγματα αέρα από διάφορες τοποθεσίες στην πόλη και διαπίστωσε ότι ήταν 11 φορές υψηλότερα από τις προδιαγραφές του ΠΟΥ για τα σωματίδια PM2,5 και PM10. Αυτή η μη συμμόρφωση αντιμετωπίστηκε με το κλείσιμο της Κινεζικής Κυβερνητικής Εταιρείας (CGC), της H&H Engineering Company και της AUC Asphalt Company, που βρίσκεται στην κοινότητα Aluu, η οποία βρέθηκε ότι είναι ο τόπος εκκένωσης εκπομπών υψηλού όγκου, παραβιάζοντας έτσι τους περιβαλλοντικούς κανονισμούς. Παράνομα διυλιστήρια, καύση ελαστικών, καύση αερίου, λειτουργίες και διεργασίες υγροποιημένου φυσικού αερίου (LNG), πετροχημικές εταιρείες και διυλιστήρια ήταν άλλες ύποπτες πηγές ρύπανσης αιθάλης.
Οικονομία
εναλλ.=A picture of gates of the Port Harcourt Refining Company Ltd. with an oil refinery's fire seen in the background in rainy weather.|μικρογραφία| Η Εταιρεία Διύλισης Πετρελαίου του Πορτ Χάρκορτ στο Ελέμε Το Πορτ Χάρκορτ είναι ένα σημαντικό βιομηχανικό κέντρο, καθώς διαθέτει μεγάλο αριθμό πολυεθνικών εταιρειών, καθώς και άλλες βιομηχανικές επιχειρήσεις, ιδιαίτερα επιχειρήσεις που σχετίζονται με τη βιομηχανία πετρελαίου. Είναι η κύρια πόλη διύλισης πετρελαίου στη Νιγηρία και έχει δύο κύρια διυλιστήρια πετρελαίου που βρίσκονται στο Ελέμε. Και τα δύο διυλιστήρια επεξεργάζονται περίπου 210.000 βαρέλια αργού πετρελαίου την ημέρα, και τα δύο λειτουργούν από την Εταιρεία Διύλισης Πετρελαίου του Πορτ Χάρκορτ. Η Πολιτεία Ρίβερς είναι μια από τις πλουσιότερες πολιτείες στη Νιγηρία όσον αφορά το ακαθάριστο εγχώριο προϊόν και τα έσοδα από συνάλλαγμα από τη βιομηχανία πετρελαίου, με το αργό πετρέλαιο να είναι ο κύριος εισόδημάς του από εξαγωγές. Η αρχιτεκτονική μικροδιαμερισμάτων είναι αρκετά κοινή σε ορισμένα μέρη του Πορτ Χάρκορτ. Η κρατική γραμματεία του Point Block of Rivers είναι ένα σύμβολο της πόλης. Ένα κτίριο 18 ορόφων, είναι το ψηλότερο κτίριο στη Νοτιοανατολική και Νότια γεωπολιτική ζώνη μαζί.
Θρησκεία
Όπως και άλλες πόλεις στο νότο της χώρας, η κυρίαρχη θρησκεία του Πορτ Χάρκορτ είναι ο Χριστιανισμός. Οι Ρωμαιοκαθολικοί αποτελούν σημαντικό μέρος του χριστιανικού πληθυσμού. Υπάρχουν πολλές εκκλησίες, ενορίες και ιερείς στην Καθολική Επισκοπή του Πορτ Χάρκορτ. Η κεντρική εκκλησία είναι η ενορία του Καθεδρικού Ναού του Σώματος του Χριστού στην περιοχή Γραμμή D. Η πόλη φιλοξενεί επίσης άλλα χριστιανικά δόγματα, όπως Αγγλικανούς, Μεθοδιστές, Βαπτιστές, Πρεσβυτεριανούς, Μάρτυρες του Ιεχωβά και μέλη Ευαγγελικών και Πεντηκοστιανών ομάδων. Ένας πολύ μικρός αριθμός κατοίκων προσχωρεί στην ισλαμική πίστη.
Λογοτεχνία
Το Φεστιβάλ Βιβλίου του Πορτ Χάρκορτ, παλαιότερα γνωστό ως Garden City Literary Festival παραμένει ένα από τα πιο σημαντικά και δημοφιλή γεγονότα της πόλης από την έναρξή του το 2008. Ιδρύθηκε από την κυβέρνηση του Ροτίμι Αμαέτσι, είναι ετήσια εκδήλωση και βελτιώνει τα τοπικά επίπεδα αλφαβητισμού, προωθεί τις αναγνωστικές συνήθειες μεταξύ των κατοίκων και ωφελεί τους εκθέτες που αναζητούν ευρύτερο κοινό. Καθ΄όλη τη διάρκεια της ετήσιας λειτουργίας του, το Φεστιβάλ Βιβλίου του Πορτ Χάρκορτ φιλοξενεί διάσημους εκδότες όπως οι Heinemann, Learn Africa Plc, Africana First Publishers και EPP Books Services. Το φεστιβάλ αυτή τη στιγμή συνεχίζει να προσελκύει συγγραφείς, γνώστες της λογοτεχνίας, βιβλιοπώλες και εκδότες από κάθε τομέα της ζωής στην πόλη. Τον Ιούλιο του 2012, η Εκπαιδευτική Επιστημονική και Πολιτιστική Οργάνωση των Ηνωμένων Εθνών, η Διεθνής Ένωση Εκδοτών, η IBF και η Διεθνής Ομοσπονδία Ενώσεων Βιβλιοθηκονόμων και Ιδρυμάτων ονόμασαν το Πορτ Χάρκορτ ως Παγκόσμια Πρωτεύουσα Βιβλίου για το έτος 2014, καθιστώντας την τη 14η πόλη στον κόσμο που επιλέχθηκε ως Παγκόσμια Πρωτεύουσα Βιβλίου και την πρώτη στην Υποσαχάρια Αφρική.
Νυχτερινή ζωή
Εκτός από την πρωτεύουσα του πετρελαίου, το Πορτ Χάρκορτ είναι επίσης γνωστό για τις ζωντανές δραστηριότητες αργά το βράδυ και τη σκηνή ψυχαγωγίας. Υπάρχουν πολλές παμπ, μπαρ, κλαμπ, χορευτικές σκηνές και εστιατόρια απλωμένα σε όλη την πόλη. Οι γλεντζέδες τείνουν να περνούν ένα μέρος της βραδιάς τους στο New GRA, όπου βρίσκονται τα περισσότερα μπαρ και πολυτελή νυχτερινά κέντρα. Σχεδόν σε κάθε γωνιά της πόλης τη νύχτα ακούγεται uptempo και μουσική φιλική προς το κλαμπ. Έχουν σημειωθεί αυξήσεις στις σεξουαλικές επιχειρήσεις, συμπεριλαμβανομένων των στριπτιτζάδικων και των οίκων ανοχής.
Μέσα μαζικής ενημέρωσης
Τα μέσα ενημέρωσης στο Πορτ Χάρκορτ αποτελούνται σε μεγάλο βαθμό από έντυπα, διαδικτυακά ιστολόγια, μέσα κοινωνικής δικτύωσης και εκπομπές. Οι πληροφορίες γενικά διαδίδονται στο κοινό μέσω του ραδιοφώνου, της τηλεόρασης, των εφημερίδων, των περιοδικών και του διαδικτύου. Η κυβέρνηση κατέχει ορισμένα από τα υπάρχοντα μέσα επικοινωνίας, αν και ορισμένα ιδιωτικά μέσα επιτρέπονται. Ως ρυθμιστική αρχή, το Υπουργείο Πληροφοριών και Επικοινωνιών της Πολιτείας Ρίβερς είναι υπεύθυνο για την επίβλεψη ολόκληρου του συστήματος μετάδοσης, καθώς και για την προώθηση του ανταγωνισμού και τη διασφάλιση της παροχής ποιοτικών υπηρεσιών σε όλη την πόλη. Δεδομένου ότι τα αγγλικά είναι πολύ πιο δημοφιλή στις αστικές περιοχές της χώρας, το περιεχόμενο των μέσων ενημέρωσης, όπως δημοσιεύσεις, ειδήσεις, ραδιοφωνικά και τηλεοπτικά προγράμματα είναι διαθέσιμο κυρίως στην αγγλική γλώσσα.
Εφημερίδες
Στα έντυπα μέσα ενημέρωσης, η μεγαλύτερης κυκλοφορίας ημερήσια εφημερίδα που εκδίδεται στο Πορτ Χάρκορτ είναι η The Tide. Υποστηρίζεται από το κράτος και έχει ηλεκτρονική έκδοση. Μια άλλη δημοφιλής εφημερίδα είναι η εβδομαδιαία ταμπλόιντ National Network που ανήκει στον ντόπιο πολιτικό Τζέρι Νίνταμ. Επιπλέον, άλλες αξιοσημείωτες δημοσιεύσεις όπως το The Neighborhood που δημοσιεύεται από την Nativity Communications Company και το The Newswriter που δημοσιεύεται από το Writers House έχουν αρχίσει να ανταγωνίζονται για παρουσία στην αγορά και έχουν και τα κεντρικά γραφεία τους στη μητρόπολη.
Ραδιόφωνο
Το ραδιόφωνο είναι ένα σημαντικό μέσο μαζικής ενημέρωσης σε αυτά τα μέρη. Όχι μόνο έχει γίνει μια ισχυρή πηγή ειδήσεων και ψυχαγωγίας, αλλά έχει μεγάλη απήχηση και έχει αποδειχθεί φθηνό μέσο για να προσεγγίσει ένα μαζικό κοινό. Πολλοί από τους ραδιοφωνικούς σταθμούς του Πορτ Χάρκορτ ανήκουν σε ιδιώτες, ενώ λίγοι είναι κρατικοί. Το Radio Rivers, που ιδρύθηκε το 1981, προσφέρει προγράμματα στα αγγλικά και σε διάφορες αυτόχθονες γλώσσες. Διαχειριστής του είναι η Rivers State Broadcasting Corporation (RSBC). Από το Δεκέμβριο του 2013, περισσότεροι από 5 τοπικοί σταθμοί FM, ορισμένοι από τους οποίους ανήκαν σε ιδιωτικούς ομίλους πολυμέσων Silverbird Group, South Atlantic Media, Globe Broadcasting and Communications και The Multimesh Company είχαν ήδη εμπορική άδεια.
Ύδρευση και αποχέτευση
Το έργο ύδρευσης και αποχέτευσης του Πορτ Χάρκορτ στοχεύει στην παροχή βιώσιμης παροχής νερού στους κατοίκους των τοπικών κυβερνητικών περιοχών Πορτ Χάρκορτ και Όμπιο-Ακπόρ. Το έργο αποτελεί την πρώτη φάση της αποκατάστασης του παλιού συστήματος ύδρευσης του Πορτ Χάρκορτ και την επέκτασή του σε νέες περιοχές της πόλης. Περιλαμβάνει την αποκατάσταση και την αναβάθμιση των σταθμών στη Ρουμουόλα, αυξάνοντας την τρέχουσα χωρητικότητά του σε 187.000 μ3 ανά ημέρα.
Στην Πολιτεία Ρίβερς, οι μεταρρυθμίσεις στον τομέα του ύδατος και στις επιχειρήσεις κοινής ωφέλειας ξεκίνησαν το 2009 και περιελάμβαναν τη θέσπιση της πολιτικής ύδρευσης και αποχέτευσης της Πολιτείας Ρίβερς το 2012 και τη θέσπιση του Νόμου #7 του 2012 για την ανάπτυξη του τομέα υδάτων της Πολιτείας Ρίβερς.
Η Port Harcourt Water Corporation ιδρύθηκε σύμφωνα με τον Νόμο για την Ανάπτυξη του Τομέα Υδάτων Νο 7 του 2012 για να αντικαταστήσει το πρώην Συμβούλιο Υδάτων της Πολιτείας Ρίβερς και να διασφαλίσει την παροχή πόσιμου νερού και υπηρεσιών επεξεργασίας λυμάτων. Η εταιρεία ξεκίνησε επίσημα τον Σεπτέμβριο του 2014 με την πρόσληψη του πρωτοπόρου διευθύνοντος συμβούλου, Κλενεθ Άνγκα, με εντολή να τη μετατρέψει σε μια αυτοσυντηρούμενη εταιρεία δημόσιας υπηρεσίας.
Ευρύτερο Πορτ Χάρκορτ
Υπό την ηγεσία του πρώην Κυβερνήτη Ροτίμι Αμαέτσι, ανακοινώθηκαν σχέδια για τη δημιουργία μιας νέας πόλης που θα ονομάζεται Ευρύτερο Πορτ Χάρκορτ. Η νέα πόλη θα βρίσκεται στα περίχωρα του Πορτ Χάρκορτ κοντά στο Διεθνές Αεροδρόμιο του Πορτ Χάρκορτ. Η συνολική περιοχή κάλυψης για την ανάπτυξη της πόλης του Ευρύτερου Πορτ Χάρκορτ είναι περίπου 1.900 χλμ2, που καλύπτει οκτώ τοπικές κυβερνήσεις στην Πολιτεία Ρίβερς, συμπεριλαμβανομένων των Όγκου Μπόλο, Ελέμε, Ικουέρε, Έτσε, Όμπιο-Ακπόρ και Οκρίκα.
Η Αρχή ιδρύθηκε με νόμο τον Απρίλιο του 2009 με εντολή να διευκολύνει την εφαρμογή του γενικού σχεδίου για το Ευρύτερο Πορτ Χάρκορτ και να χτίσει τη νέα πόλη.
Η πόλη του Ευρύτερου Πορτ Χάρκορτ φιλοξένησε αρκετές από τις εκδηλώσεις στο 17ο εθνικό αθλητικό φεστιβάλ με την επωνυμία «Garden City Games».
Αδελφοποιημένες πόλεις
Το Πορτ Χάρκορτ είναι αδελφοποιημένο με:
Εξωτερικοί σύνδεσμοι
Κατηγορία:Πόλεις της Νιγηρίας Κατηγορία:Πόλεις-λιμένες στη Νιγηρία
Ρανούτσιο Φαρνέζε (1509-1529)
Βιογραφία
Ήταν ο δεύτερος νόθος γιος του καρδινάλιου Αλεσσάντρο, μετέπειτα πάπα Παύλου Γ΄ και της ερωμένης του Σίλβιας Ρουφίνι.
Αδέλφια του ήταν ο Πέτρος-Λουδοβίκος δούκας της Πάρμα, ο Πάολο, η Λουκρέτσια και η Κοστάντσα σύζυγος του Μπόζιο Β΄ Σφόρτσα, κόμη της Σάντα Φιόρα ε Κοτινιόλα.
Απεβίωσε 20 ετών.
Πηγές
Κατηγορία:Οίκος των Φαρνέζε
Αγαθοκλής ο Κορίνθιος
Ο Αγαθοκλής ο Κορίνθιος ήταν Έλληνας αρχιτέκτονας με καταγωγή από την Κόρινθο, ο οποίος έζησε κατά τον 3ο αιώνα π.Χ. και είχε την αρχιτεκτονική εποπτεία στους Δελφούς όπως και ο πατέρας του Αγασικράτης και ο παππούς του Αγάθωνας πριν από αυτόν. Οι πληροφορίες αυτές διασώζονται σε επιγραφή που χρονολογείται κατά την περίοδο του 260 π.Χ. .
Παραπομπές
Κατηγορία:Αρχαίοι Κορίνθιοι Κατηγορία:Αρχαίοι Έλληνες αρχιτέκτονες
Παραβολή Τελώνου και Φαρισαίου
Η Παραβολή Τελώνου και Φαρισαίου αναφέρεται ως παραβολή του Ιησού που εμφανίζεται στο Κατά Λουκάν Ευαγγέλιον 18:9-14. Παρουσιάζεται ένας φιλάνθρωπος Φαρισαίος, εμμονικός με την ίδια του την αρετή, την οποίαν δεν παραλείπει να προβάλλει, όπως και την ενάρετη ζωή του, που αντιπαραβάλλεται με έναν φοροεισπράκτορα που ζητά ταπεινά από τον Θεό έλεος.
Η παραβολή διδάσκει ότι, κατά τη χριστιανική θεώρηση, ο Θεός δίνει έλεος και άφεση αμαρτιών, ανεξαρτήτως από την προηγούμενη ζωή του πιστού και ότι αντίθετα, η αλαζονία, αποτελεί εμπόδιο προς τον Παράδεισο.
Η ανάγνωση της παραβολής στην Ορθόδοξη Εκκλησία σηματοδοτεί την έναρξη του Τριωδίου.
Παραβολή
Εἶπε δὲ καὶ πρός τινας τοὺς πεποιθότας ἐφ᾿ ἑαυτοῖς ὅτι εἰσὶ δίκαιοι, καὶ ἐξουθενοῦντας τοὺς λοιπούς, τὴν παραβολὴν ταύτην·
ἄνθρωποι δύο ἀνέβησαν εἰς τὸ ἱερὸν προσεύξασθαι, ὁ εἷς Φαρισαῖος καὶ ὁ ἕτερος τελώνης.
ὁ Φαρισαῖος σταθεὶς πρὸς ἑαυτὸν ταῦτα προσηύχετο· ὁ Θεός, εὐχαριστῶ σοι ὅτι οὐκ εἰμὶ ὥσπερ οἱ λοιποὶ τῶν ἀνθρώπων, ἅρπαγες, ἄδικοι, μοιχοί, ἢ καὶ ὡς οὗτος ὁ τελώνης·
νηστεύω δὶς τοῦ Σαββάτου, ἀποδεκατῶ πάντα ὅσα κτῶμαι.
καὶ ὁ τελώνης μακρόθεν ἑστὼς οὐκ ἤθελεν οὐδὲ τοὺς ὀφθαλμοὺς εἰς τὸν οὐρανὸν ἐπᾶραι, ἀλλ᾿ ἔτυπτεν εἰς τὸ στῆθος αὐτοῦ λέγων· ὁ Θεός, ἱλάσθητί μοι τῷ ἁμαρτωλῷ.
λέγω ὑμῖν, κατέβη οὗτος δεδικαιωμένος εἰς τὸν οἶκον αὐτοῦ ἢ γὰρ ἐκεῖνος· ὅτι πᾶς ὁ ὑψῶν ἑαυτὸν ταπεινωθήσεται, ὁ δὲ ταπεινῶν ἑαυτὸν ὑψωθήσεται.
Παραπομπές
Καλου Σαμαρ
Κέντρο ευθανασίας του Μπέρνμπουργκ
Το Ναζιστικό Κέντρο ευθανασίας του Μπέρνμπουργκ (γερμανικά: NS-Tötungsanstalt Bernburg) λειτούργησε από τις 21 Νοεμβρίου 1940 έως τις 30 Ιουλίου 1943, σε ξεχωριστή πτέρυγα του Κρατικού Σανατόριου και Ψυχιατρικής Κλινικής (Landes-Heil- und Pflegeanstalt), του Μπέρνμπουργκ, στον ποταμό Ζάαλε, του ομόσπονδου κρατιδίου Σαξονία-Άνχαλτ της Γερμανίας. Αποτελούσε ένα από τα πολλά κέντρα ευθανασίας που διεύθυναν οι Ναζί υπό το επίσημο «Πρόγραμμα Ευθανασίας» τους, το οποίο μετά τον πόλεμο αναφερόταν ως Πρόγραμμα Ευθανασίας T-4 (Action T4). Συνολικά 9.384 ασθενείς και άτομα με ειδικές ανάγκες από 33 ιδρύματα πρόνοιας και γηροκομεία, καθώς και περίπου 5.000 κρατούμενοι από έξι στρατόπεδα συγκέντρωσης θανατώθηκαν στο συγκεκριμένο κέντρο σε θαλάμους αερίων με τη χρήση μονοξειδίου του άνθρακα.
Σήμερα στο Μπέρνμπουργκ υπάρχει ένα μνημείο αφιερωμένο στη μνήμη των θυμάτων από το κέντρο ευθανασίας του Μπέρνμπουργκ.
Πρώτη φάση λειτουργίας
Τα θύματα του κέντρου θανάτωσης στο Μπέρνμπουργκ κατηγοριοποιούνταν με βάση το μέρος προέλευσής τους. Σύμφωνα με το διάγραμμα οργάνωσης οι κατηγορίες περιελάμβαναν: ασθενείς και άτομα με ειδικές ανάγκες από ιδρύματα των επαρχιών του Βραδεμβούργου, της Σαξωνίας και του Σλέσβιχ-Χόλσταϊν, τα κρατίδια των Σαξονία-Άνχαλτ, Μπράουνσβαϊγκ και Μεκλεμβούργου, καθώς επίσης και από την πρωτεύουσα (Βερολίνο) και την πόλη του Αμβούργου, από όπου τα θύματα μεταφέρονταν στο Μπέρνμπουργκ είτε απευθείας είτε μέσω των ενδιάμεσων κέντρων που περιλάμβαναν:
Σύμφωνα με έναν συγκεντρωτικό πίνακα του 1942 που ανακαλύφθηκε το 1945, τα αποκαλούμενα στατιστικά Χάρτχαϊμ, το 1941 στο Μπέρνμπουργκ σκοτώθηκαν 8,601 άτομα. Αυτά τα στατιστικά δεν περιλαμβάνουν στοιχεία για ολόκληρο το 1940 και καλύπτουν μόνο την πρώτη φάση του προγράμματος που έλαβε χώρα από τον Νοέμβριο του 1940 έως τον Αύγουστο του 1941, αφού στις 24 του μήνα, με διαταγή του Χίτλερ, το πρόγραμμα διακόπηκε.
Γιατροί ευθανασίας
Οι οργανωτες του Ναζιστικού Προγράμματος Ευθανασίας, αργότερα γνωστό ως Action T4, Βίκτορ Μπρακ και Καρλ Μπραντ, έδωσαν διαταγή πως η θανάτωση των ασθενών έπρεπε να πραγματοποιείται από κλινικούς γιατρούς, αφού η επιστολή εξουσιοδότησης του Χίτλερ την 1η Σεπτεμβρίου 1939, ανέφερε μόνο γιατρούς. Επομένως, η λειτουργία της κάνουλας των αερίων στα κέντρα θανάτωσης ήταν έργο των γιατρών. Ωστόσο, κατά τη διάρκεια της δράσης του προγράμματος, όταν οι γιατροί απουσίαζαν ή για άλλους λόγους, την κάνουλα χειρίζονταν και άτομα που δεν ανήκαν στο ιατρικό προσωπικό. Οι γιατροί, κατά την αλληλογραφία τους με τον έξω κόσμο, δεν χρησιμοποιούσαν τα πραγματικά τους ονόματα.
Γιατροί που δρούσαν στο Μπέρνμπουργκ:
Τέλος της πρώτης φάσης
Στις 31 Ιανουαρίου 1940, ο Γιόζεφ Γκέμπελς έγραψε στο ημερολόγιό του: «Συζήτησα με τον Μπούλερ το ζήτημα της σιωπηλής εκκαθάρισης των ψυχικά ασθενών. 40.000 έχουν φύγει, ακόμα 60.000 πρέπει να φύγουν. Αυτό είναι δύσκολο, αλλά αναγκαίο. Και πρέπει να γίνει τώρα. Ο Μπούλερ είναι το κατάλληλο άτομο για να το κάνει». Ο προγραμματισμένος αριθμός των 100,000 θυμάτων που αναφέρεται εδώ δεν επιτεύχθη σύμφωνα με τα στατιστικά Χάρτχαϊμ και η καταγραφή στο ημερολόγιο αναφέρεται ως στοιχείο για το ότι το πρόγραμμα τερματίστηκε πρόωρα.
Έχει συζητηθεί το κατά πόσον ήταν οι πολυάριθμες δημόσιες διαμαρτυρίες ανώτερων κληρικών και άλλων αξιωματούχων που έκαναν το πρόγραμμα γνωστό, ή ο φόβος διασπαστικών δράσεων από άλλες χώρες, που είχαν ως αποτέλεσμα να δοθεί επίσημη διαταγή τερματισμού του προγράμματος ευθανασίας - το αποκαλούμενο «Ευθανασία Στοπ». Ο ιστορικός Ούβε Ντίτριχ Άνταμ έθεσε επίσης το ερώτημα για το αν το πρόγραμμα τερματίστηκε επειδή οι ειδικοί ευθανασίας που συμμετείχαν σε αυτό ήταν επείγον να μεταβούν στα στρατόπεδα εξόντωσης, τα οποία είχαν μόλις δημιουργηθεί.
Επιχείρηση 14f13
Η Επιχείρηση 14f13 (Action 14f13) χρησιμοποιήθηκε για την εξάλειψη των σοβαρά ασθενών κρατουμένων στα στρατόπεδα συγκέντρωσης ή αυτών που, για άλλους λόγους, δεν ήταν ικανοί να εργαστούν. Η Επιχείρηση 14f13 ασχολήθηκε επίσης και με την εξάλειψη Εβραίων κρατουμένων, ανεξάρτητα από την κατάσταση της υγείας τους. Το πρόγραμμα προετοιμάστηκε, μαζί με το Πρόγραμμα Ευθανασίας T-4, την άνοιξη του 1941 όταν αξιωματούχοι γιατροί επισκέφτηκαν τα στρατόπεδα συγκέντρωσης. Σε μία επιστολή, μετά τη διαταγή παύσης του προγράμματος, ανακοινώθηκε πως το Μπέρνμπουργκ θα έπρεπε «να ασχοληθεί στο άμεσο μέλλον με μέλη των στρατοπέδων συγκέντρωσης». Μέχρι την άνοιξη του 1942, 1.400 γυναίκες από το Ράβενσμπρικ θανατώθηκαν στο Μπέρνμπουργκ.
Επιχείρηση Ράινχαρντ
Πριν εργαστεί στο Μπέρνμπουργκ, ο Ίρμφριντ Έμπερλ ήταν γιατρός και επικεφαλής του ιατρικού προσωπικού στο κέντρο ευθανασίας του Βρανδεμβούργου. Λόγω της εμπειρίας του στη χρήση αερίων, από το καλοκαίρι του 1942 ο Έμπερλ διορίστηκε διοικητής στο στρατόπεδο εξόντωσης της Τρεμπλίνκα, ως μέρος της πιο θανάσιμης φάσης του Ολοκαυτώματος στην Πολωνία, γνωστό κι ως Επιχείρηση Ράινχαρντ. Ο Έμπερλ διορίστηκε ως ο πρώτος διοικητής του στρατοπέδου στις 11 Ιουλίου 1942. Ήταν ο μοναδικός επικεφαλής γιατρός που διοικούσε στρατόπεδο εξόντωσης κατά τη διάρκεια του Β΄ Παγκοσμίου Πολέμου. Σύμφωνα με κάποιους, η κακή οργανωτική του ικανότητα οδήγησε σύντομα την επιχείρηση στην Τρεμπλίνκα σε καταστροφή, ενώ άλλοι επισημαίνουν πως ο μεγάλος αριθμός μεταφοράς κρατουμένων που έφτανε στο στρατόπεδο αντανακλούσε τις μη ρεαλιστικές προσδοκίες της ανώτατης διοίκησης των Ναζί για την ικανότητα της Τρεμπλίνκα να «επεξεργαστεί» αυτούς τους αριθμούς.
Εξωτερικοί σύνδεσμοι
Κατηγορία:Πρόγραμμα Ευθανασίας Τ-4
Εκλογές στο Γκουάμ
Το Γκουάμ εκλέγει σε επίπεδο εδάφους έναν κυβερνήτη και ένα κοινοβούλιο. Ο κυβερνήτης εκλέγεται από το λαό για θητεία 4 ετών. Το κοινοβούλιο αποτελείται από 15 μέλη τα οποία εκλέγονται για θητεία 2 ετών σε ανοικτό προκριματικό γύρο. Λειτουργεί το πολυκομματικό σύστημα και στην πολιτική ζωή κυριαρχούν 2 κόμματα: το Ρεπουμπλικανικό και το Δημοκρατικό Κόμμα.
Πρόσφατες (2022)
Στις 8 Νοεμβρίου 2022 διεξήθησαν εκλογές για Κυβερνήτη και επανεξελέγη η Δημοκρατική Λου Λέον Γκερέρο με ποσοστό 55,4% έναντι 44% για το Ρεπουμπλικανό Φελίξ Καμάτσο. Στις βουλευτικές εκλογές, για πρώτη φορά από το 1993 οι Ρεπουμπλικανοί κέρδισαν τον αντιπρόσωπο (Τζέιμς Μόιλαν) στην αμερικανική Βουλή. Ωστόσο, οι Δημοκρατικοί διατήρησαν την πλειοψηφία των εδρών με 9 έδρες στη Βουλή έναντι 6 για τους Ρεπουμπλικάνους.
2012
Οι επόμενες εκλογές έγιναν στις 6 Νοεμβρίου 2012 μαζί με ένα δημοψήφισμα που αφορούσε την πρωτοβουλία για ένα παιχνίδι bingo με σκοπό το κέρδος. Το Δημοκρατικό Κόμμα κέρδισε 9 από τις 15 έδρες στη Βουλή, ενώ το δημοψήφισμα καταψηφίστηκε από το 64,8% των ψηφοφόρων.
2014
Εκλογές διεξήχθησαν στις 4 Νοεμβρίου 2014. Κυβερνήτης επανεξελέγη ο Ρεπουμπλικανός Έντι Κάλβο με 63,69% έναντι 35,97% για τον Καρλ Γκουτιέρες. Στη Βουλή, οι Δημοκρατικοί με 9 έδρες κέρδισαν τους Ρεπουμπλικανούς (6 έδρες). Η Δημοκρατική Μαντλίν Μπόρνταλο εξελέγη αντιπρόσωπος του Γκουάμ στην αμερικανική Βουλή με ποσοστό 57,8%. Τέλος, έγινε και δημοψήφισμα για τη νομιμοποίηση της μαριχουάνα για ασθενείς, το οποίο υπερψηφίστηκε 56,48%.
2018
Οι Εκλογές διενεργήθηκαν στις 6 Νοεμβρίου 2018. Η Λου Λέον Γκερέρο εξελέγη πρώτη γυναίκα κυβερνήτης.
Παραπομπές
Γκουαμ
1-πεντένιο
Το 1-πεντένιο (αγγλικά: 1-pentene) είναι οργανική χημική ένωση, που περιέχει άνθρακα και υδρογόνο, με μοριακό τύπο C5H10 και ημισυντακτικό τύπο CH3CH2CH2CH=CH2. Ανήκει στην ομόλογη σειρά των αλκενίων.
Το χημικά καθαρό 1-πεντένιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτο υγρό. Το 1-πεντένιο είναι α-αλκένιο. Συνήθως, παράγεται ως παραπροϊόν καταλυτικής ή θερμικής πυρόλυσης αργού πετρελαίου, συχνότερα κατά τη διάρκεια της παραγωγής αιθενίου και προπενίου, αλλά επίσης και μέσω θερμικής πυρόλυσης διαφόρων κλασμάτων υδρογονανθράκων, προερχόμενα από διεργασίες ανακύκλωσης πολυμερών. Σπάνια απομονώνεται ως μια ξεχωριστή ένωση. Συνήθως αναμιγνύεται με τη βενζίνη ή και με άλλους υδρογονάνθρακες και αλκυλιώνεται μαζί με μεθυλοπροπάνιο, και πάλι για την παραγωγή βενζίνης. Μόνο η εταιρία Sasol Ltd παράγει σε εμπορικές ποσότητες ξεχωριστό 1-πεντένιο, από το αργό πετρέλαιο μέσω της διεργασία Φίσχερ Τροψχ (Fischer-Tropsch process).
Ονοματολογία
Η ονομασία «1-πεντένιο» προέρχεται από την ονοματολογία κατά IUPAC. Συγκεκριμένα, το πρόθεμα «πεντ-» δηλώνει την παρουσία πέντε (5) ατόμων άνθρακα ανά μόριο της ένωσης, το ενδιάμεσο «-εν-» δείχνει την παρουσία ενός (1) διπλού δεσμού μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες με χαρακτηριστικές καταλήξεις. Τέλος, προηγείται υποχρεωτικά ο αριθμός θέσης (1-), του διπλού δεσμού του, γιατί υπάρχει και άλλη δυνατή και μη ισοδύναμη θέση.
Δομή
Αυτός ο υδρογονάνθρακας έχει μόριο που αποτελείται από τρία (3) άτομα υδρογόνου και ένα προπύλιο (-CH2CH2CH3) ενωμένα με ένα ζεύγος ατόμων άνθρακα, που συνδέονται μεταξύ τους με ένα διπλό δεσμό. Όλα αυτά τα έξι (6) συνολικά άτομα [3 υδρογόνου + 3 άνθρακα (τα 2 με το διπλό δεσμό + το πρώτο άτομο άνθρακα από το προπύλιο)] είναι ομοεπίπεδα. Η γωνία είναι 119°, δηλαδή πολύ κοντά στις 120° που προβλέπονται για τον sp2 υβριδισμό των ατόμων άνθρακα, που συνδέονται με διπλό δεσμό. Η περιστροφή του δεσμού C=C απαιτεί (σχετικά) υψηλή ποσότητα ενέργειας, γιατί απαιτεί την (προσωρινή) διάσπαση του π-δεσμού.
Ο π-δεσμός στο μόριο του 1-πεντενίου είναι υπεύθυνος για τη χρήσιμη δραστικότητά του. Η περιοχή του διπλού δεσμού χαρακτηρίζεται από (σχετικά) υψηλή ηλεκτρονιακή πυκνότητα, που επομένως είναι ευάλωτη σε επιδράσεις ηλεκτρονιόφιλων. Πολλές αντιδράσεις του 1-πεντενίου καταλύνται από διάφορα μέταλλα μετάπτωσης, που σχηματίζουν προσωρινά σύμπλοκα με τα π και π* τροχιακά του 1-πεντενίου.
Με πυρόλυση αλκανίων
Με πυρόλυση αλκανίων (βιομηχανική μέθοδος) παράγονται μίγματα που περιέχουν και 1-πεντένιο. Π.χ.:
Με αφυδάτωση αλκανόλης
Με ενδομοριακή αφυδάτωση 1-πεντανόλης παράγεται 1-πεντένιο. Η αντίδραση ευνοείται σε σχετικά υψηλές θερμοκρασίες, >150 °C :
Με απόσπαση υδραλογόνου
Με απόσπαση υδραλογόνου (HX) από 1-αλοπεντάνιο παράγεται 1-πεντένιο:
Με απόσπαση αλογόνου
Με απόσπαση αλογόνου (X2) από 1,2-διαλοπεντάνιο παράγεται 1-πεντένιο :
Με μερική καταλυτική υδρογόνωση
Με μερική καταλυτική υδρογόνωση 1-πεντινίου παράγεται 1-πεντένιο :
Με καταλυτική αφυδρογόνωση αλκανίων
Με καταλυτική αφυδρογόνωση πεντανίου, παράγεται 1-πεντένιο και 2-πεντένιο:
Με θέρμανση τεταρτοταγών αμμωνιακών αλάτων
Με θέρμανση τεταρτοταγών αμμωνιακών αλάτων [μέθοδος Χόφφμανν (Hoffmann)] παράγεται και 1-πεντένιο. Π.χ.
Με επίδραση φωσφοροϋλιδίων σε καρβονυλικές ενώσεις
Με επίδραση φωσφοροϋλιδίου σε μεθανάλη [μέθοδος Βίττινγκ (Wittig)] παράγεται 1-πεντένιο. Π.χ. :
Ενυδάτωση
1. Επίδραση θειικού οξέος (H2SO4) και στη συνέχεια νερού (H2O, ενυδάτωση). Παράγεται 2-πεντανόλη :
2. Υδροβορίωση και στη συνέχεια επίδραση με υπεροξείδιο του υδρογόνου (H2O). Παράγεται αρχικά τρι(1-πεντυλο)βοράνιο, και στη συνέχεια 1-πεντανόλη :
3. Αντίδραση με οξικό υδράργυρο [(CH3CH2)2Hg] και έπειτα αναγωγή. Παράγεται 2-πεντανόλη:
4. Υπάρχει ακόμη η δυνατότητα αλλυλικής υδροξυλίωσης κατά Πρινς (Prins) με επίδραση αλδευδών ή κετονών σε 1-πεντένιο, απουσία νερού. Π.χ. με μεθανάλη προκύπτει 2-εξεν-1-όλη:
Προσθήκη υποαλογονώδους οξέως
Με επίδραση (προσθήκη) υποαλογονώδους οξέος (HOX) σε 1-πεντένιο παράγεται 1-αλο-2-πεντανόλη :
Καταλυτική υδρογόνωση
Με καταλυτική υδρογόνωση 1-πεντένιου σχηματίζεται πεντάνιο. Π.χ. :
Αλογόνωση
1. Με προσθήκη αλογόνου (X2) (αλογόνωση) σε 1-πεντένιο έχουμε προσθήκη στο διπλό δεσμό. Παράγεται 1,2-διαλοπεντάνιο. Π.χ. :
2. Υποκατάσταση σε αλλυλική θέση, δηλαδή σε α θέση ως προς το διπλό δεσμό. Παράγεται 3-αλο-1-πεντένιο: Π.χ.:
Υδραλογόνωση
Με προσθήκη υδραλογόνων (HX) (υδραλογόνωση) σε 1-πεντένιο : 1. Με τον πολικό μηχανισμό. Παράγεται 2-αλοπεντάνιο:
2. Με το μηχανισμό ελευθέρων ριζών. Παράγεται 1-αλοπεντάνιο:
Καταλυτική αμμωνίωση
1. Προσθήκη αμμωνίας (NH3). Παράγεται 2-πενταναμίνη. Π.χ.:
2. Προσθήκη πρωτοταγούς αμίνης. Παράγεται δευτεροταγής αλκυλοπεντυλαμίνη. Π.χ. με μεθυλαμίνη παράγεται N-μεθυλο-2-πενταναμίνη:
3. Προσθήκη δευτεροταγούς αμίνης. Παράγεται τριτοταγής διαλκυλοπεντυλαμίνη. Π.χ. με διμεθυλαμίνη παράγεται N,N-διμεθυλο-2-πενταναμίνη:
Καταλυτική φορμυλίωση
Με προσθήκη μεθανάλης (CO + H2) σε 1-πεντένιο παράγεται 2-μεθυλοπεντανάλη ή εξανάλη. Π.χ.:
Προσθήκη αλδεΰδών ή κετονών κατά Prins
Με επίδραση περίσσειας αλδευδών ή κετονών σε προπένιο απουσία νερού, σε χαμηλή θερμοκρασία παράγεται παράγωγο διοξανίου. Π.χ. με μεθανάλη παράγεται 4-προπυλο-1,3-διοξάνιο και 5-προπυλο-1,3-διοξάνιο: 60 px 100 px
Διυδροξυλίωση
Η διυδροξυλίωση 1-πεντενίου, αντιστοιχεί σε προσθήκη υπεροξείδιου του υδρογόνου (H2O2) : 1. Επίδραση αραιού διαλύματος υπερμαγγανικού καλίου (KMnO4). Παράγει 1,2-πεντανοδιόλη: 2. Επίδραση καρβοξυλικού οξέος και υπεροξείδιου του υδρογόνου (Η2Ο2). Παράγει 1,2-πεντανοδιόλη: 3. Μέθοδος Σάρπλες (Sharpless). Παράγει 1,2-πεντανοδιόλη: 4. Μέθοδος Γούντγαρντ (Woodward). Παράγει 1,2-πεντανοδιόλη 5. Υπάρχει ακόμη δυνατότητα για 1,3-διυδροξυλίωση με επίδραση αλδευδών ή κετονών σε 1-πεντένιο, παρουσία νερού (H2O). Αντίδραση Πρινς (Prins). Π.χ. με μεθανάλη παράγεται 1,3-εξανοδιόλη:
Οζονόλυση
Με επίδραση όζοντος (Ο3, οζονόλυση) σε 1-πεντένιο, παράγεται ενδιάμεσα ασταθές οζονίδιο, που τελικά διασπάται σε μεθανάλη και βουτανάλη :
Αλλυλική οξείδωση
Με επίδραση διοξειδίου του σεληνίου (SeO2) σε 1-πεντένιο παράγεται 1-πεντεν-3-όλη:
Αντίδραση Diels–Adler
Κατά την επίδραση αλκαδιενίου (διένιου) σε 1-πεντένιο (διενόφιλο) έχουμε την ονομαζόμενη (αντίδραση Ντιλς-Άλντερ) που στην περίπτωση αυτή οδηγεί σε παραγωγή παραγώγου κυκλοεξενίου. Π.χ. με 1,3-βουταδιένιο παίρνουμε 4-προπυλοκυκλοεξένιο : 80 px
Αντίδραση Pauson-Khand
Κατά την επίδραση αλκίνια και μονοξειδίου του άνθρακα (CO) σε 1-πεντένιο έχουμε την ονομαζόμενη αντίδραση Παύσον-Χαντ (Pauson-Khand) που στην περίπτωση αυτή οδηγεί σε παραγωγή παραγώγων κυκλοπεντενόνης. Π.χ. με αιθίνιο παράγεται 4-προπυλοκυκλο-2-πεντενόνη και 5-προπυλοκυκλο-2-πεντενόνη: 120 px 140 px
Προσθήκη καρβενίων
Κατά την προσθήκη μεθυλενίου σε 1-πεντένιο σχηματίζoνται προπυλοκυκλοπροπάνιο και μερικά ισομερή εξένια :
60 px
Καταλυτική προσθήκη οξυγόνου
Κατά την καταλυτική προσθήκη οξυγόνου (O2) σε 1-πεντένιο σχηματίζεται προπυλοξιράνιο. Π.χ.: 80 px
Φωτοχημικός διμερισμός
Κατά το φωτοχημικό διμερισμό 1-πεντένιου σχηματίζεται (κυρίως) 1,3-διπροπυλοκυκλοβουτάνιο. Π.χ. : 200 px
Φωτοχημική προσθήκη αλδεϋδών ή κετονών
Με επίδραση αλδευδών ή κετονών σε 1-πεντένιο απουσία νερού σχηματίζονται και φωτοχημικά παράγωγα οξετανίου (Αντίδραση Πατέρνο-Μπουχί, Paterno–Büchi). Π.χ. με μεθανάλη παράγεται 3-προπυλοξετάνιο: 120 px
Αναφορές και σημειώσεις
Κατηγορία:Πεντένια
Χέτζο
Το Χέτζο (επίσης γνωστή ως Γκάζο) είναι ένα χωριό στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Αστάρα
Χένρι Νέβιλ, (Κύριος του βασιλικού θαλάμου)
Ο Σερ Χένρι Νέβιλ (1520 - 13 Ιανουαρίου 1593), Κύριος του βασιλικού θαλάμου του Ερρίκου Η΄ της Αγγλίας ήταν μικρότερος γιος του Έντουαρντ Νέβιλ και της Ελεονώρας Ουίνδσορ, της κόρης του Άντριου Ουίνδσορ, 1ου βαρόνου του Ουίνδσορ. Ο πατέρας του ήταν μικρότερος αδελφός του Τζωρτζ Νέβιλ, 5ου βαρόνου του Μπεργκαβεννί και μεγαλύτερος αδελφός του Τόμας Νέβιλ ομιλητή στην Βουλή των Κοινοτήτων. Ο ιστορικός Μάνινγκ σημειώνει ότι "το επώνυμο Νέβιλ βρίσκεται σε σημαντικό βαθμό στις ανώτερες Αγγλικές τάξεις, διακρίνονται για την ιπποτική τους συμπεριφορά και εορτάζονται πλούσια στα ιστορικά χρονικά των Βρετανών".
Τίτλοι
Ο Σερ Χένρι εξασφάλισε κορυφαίες θέσεις παρά το ότι ο πατέρας του εκτελέστηκε για συνωμοσία εναντίον του βασιλιά μαζί με τον κόμη του Κουρτεναί. Η κατηγορία ήταν να "να καθαιρέσουν τον Ερρίκο και να προωθήσουν στον θρόνο τον εξόριστο εχθρό του βασιλιά Ρέτζιναλντ Πόυλε (1500 - 1558)". Ο Γάλλος απεσταλμένος Τσάρλς ντε Μαρίλλακ που παρακολούθησε τον Νέβιλ τον Μάρτιο του 1542 αναφέρει ότι δεν είχε στόχο τις διπλωματικές υπηρεσίες και από το 1546 διορίστηκε φύλακας στην βασιλική κρεβατοκάμαρα. Στέφτηκε ιππότης στις 11 Οκτωβρίου 1551 και διορίστηκε Υψηλός Σερίφης του Μπέρκσαϊρ (1572), εξελέγη πέντε φορές μέλος του Κοινοβουλίου για το Μπέρκσαϊρ την περίοδο 1553 - 1584. Ο Χένρι Νέβιλ ήταν θετός γιος του Ερρίκου Η΄ γι'αυτό ο βασιλιάς του συμπεριφέρθηκε σαν γαμπρό που δεν του άφησε προίκα στην διαθήκη του.